L'Ajuntament es reunix amb una representació del campus de Burjassot-Paterna de la Universitat de València
07 de juliol 2022

![](/media/nsgln43q/c_actovicerrectora.jpg?width=850&height=566.9886363636364)

L'alcalde de Sagunt, Darío Moreno, i la primera tinenta d'alcalde i regidora de Promoció Econòmica i Industrial, María José Carrera, van rebre este dimecres la visita en l’ajuntament d'una representació del campus de Burjassot-Paterna de la Universitat de València.

Per part de l'entitat acadèmica van ser presents en la reunió Isabel Vázquez (vicerectora d'estudis de grau i Política Lingüística), Adela Mauri (degana de la Facultat de Química), Paula Marzal (directora del departament d’Enginyeria Química) i José Rafael Magdalena (director de la Escola Tècnica Superior d'Enginyeria); mentre que per part de l'Ajuntament de Sagunt també va assistir Sonia Marín en representació del departament de Promoció Econòmica i Industrial.

Durant la trobada es van abordar diverses línies de possible col·laboració entre el centre universitari i el municipi, i les dos parts van coincidir en la necessària col·laboració institucional de totes dos entitats per les sinergies positives que es poden generar en matèria de formació i capacitació laboral de la ciutadania.

Incidint en este aspecte, Darío Moreno va ressaltar «**com d’important que és tenir este tipus de trobada amb entitats acadèmiques del prestigi de la Universitat de València. Per a nosaltres, la universitat ha de ser un actor clau en el projecte futur de ciutat i volem obrir la porta a noves vies de col·laboració per a millorar la formació de la nostra població**».

Dins de les línies de treball que es van proposar, les dos parts van acordar establir una col·laboració per a desenvolupar programes formatius STEM (_Science, Technology, Engineering and Mathematics_), una educació que agrupa les branques de ciència, tecnologia, enginyeria i matemàtiques creant un mètode integrador que facilita l'ensenyament d'estes disciplines des de la pròpia experiència.

L'alcalde de Sagunt, va recordar que per a la ciutat «**és molt important impulsar la formació superior lligada al sector industrial. Per a nosaltres, la formació professional sempre ha sigut una prioritat i poder introduir en el nostre territori programes com el doctorat industrial és essencial en l'estratègia de crear una població qualificada. Històricament Sagunt ha sigut una ciutat d'eminent caràcter industrial i ara hem de crear l'ecosistema favorable perquè les empreses industrials continuen apostant pel nostre municipi**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-es-reunix-amb-una-representacio-del-campus-de-burjassot-paterna-de-la-universitat-de-valencia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-es-reunix-amb-una-representacio-del-campus-de-burjassot-paterna-de-la-universitat-de-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-es-reunix-amb-una-representacio-del-campus-de-burjassot-paterna-de-la-universitat-de-valencia/ "Linked In")
*   [](mailto:?body=https://aytosagunto.es/va/actualitat/l-ajuntament-es-reunix-amb-una-representacio-del-campus-de-burjassot-paterna-de-la-universitat-de-valencia/)